הקואליציה הארצית להעסקה ישירה היא התארגנות קואליציונית לא מפלגתית, של ארגוני חברה אזרחית, עובדי קבלן ופעילים חברתיים. הקואליציה שמה לה כמטרה לקדם העסקה ישירה של עובדים הן במגזר הציבורי והן במגזר הפרטי בישראל תוך התמקדות בעוולות הנגרמות לציבור עובדי הקבלן בישראל ולחברה הישראלית. הקואליציה מלווה עובדי קבלן, מקנה להם את כלים הנדרשים לקידום העסקה ישירה ומעוררת מודעות ציבורית באמצעות כלים הסברתיים ושינוי מדיניות באמצעות לובי וחקיקה. הקואליציה בהובלת אנו - עושים שינוי.
רקע להקמת הקואליציה.
הקואליציה הוקמה בשנת 2010 על ידי העובדת הסוציאלית אורנה עמוס (פעילה חברתית ומרצה בבית הספר לעבודה סוציאלית באוניברסיטת בן-גוריון בנגב). בעקבות מעורבותה החברתית זיהתה בעיה של ניצול עובדות ניקיון באוניברסיטה שהועסקו באמצעות קבלן חיצוני והחלה יחד עמן במאבק. מטרת המאבק הייתה להעביר את העובדות להעסקה ישירה, ולצורך כך פעלה עמוס לאיגוד העובדות. בעקבות אותה פעילות הוקמה הקואליציה הארצית שצירפה אליה ארגונים נוספים. לאור התרחבותה ובמסגרת פעילותה מקדמת הקואליציה עובדי קבלן ממגוון רחב מאוד של תחומי עיסוק ובין היתר מתחומי העבודה הסוציאלית, הניקיון, האבטחה, ההוראה, המחשוב, ההנדסה ועוד.
פעילות הקואליציה.
מטרת הקואליציה היא לצמצם ואף למגר לחלוטין את תופעת ההעסקה הקבלנית בישראל. כדי להשיג מטרה זאת, הקואליציה פועלת בשלושה תחומים מרכזיים:
הארגונים החברים בקואליציה.
הקואליציה כוללת מעל 30 ארגונים ועסקים התומכים בנושא ושהם אינם מעסיקים עובדי קבלן ואינם מפלגות. כמו כן, שותפים בה פעילים חברתיים ועובדי קבלן והיא ממומנת על ידי קרנות שונות, בהן הקרן החדשה לישראל, תרומות של אזרחים באמצעות מימון המונים וכן תרומות של ארגונים החברים בה.
הערות שוליים.
[[קטגוריה:ישראל: עמותות]]
[[קטגוריה:ארגונים חברתיים בישראל]]
[[קטגוריה:יחסי עבודה בישראל]]
[[קטגוריה:ארגוני עובדים בישראל]]
[[קטגוריה:ההסתדרות הכללית]]
רומן נויסטדטר
רומן נוישטאדטר
עונת 2011/2012 בליגת האלופות
עונת 2011/2012 בליגת האלופות היא העונה ה-57 של האליפות המאורגנת על ידי אופ"א והעונה ה-20 מאז שונתה התחרות למבנה הנוכחי שלה. משחק הגמר התקיים ב-19 במאי 2012 באליאנץ ארנה שבמינכן, גרמניה. במשחק ניצחה קבוצת צ'לסי האנגלית את באיירן מינכן הגרמנית לאחר שגברה בתוצאה 4–3 בדו-קרב של בעיטות עונשין. עבור צ'לסי הייתה זאת זכייה ראשונה בתואר. ליונל מסי הוביל את טבלת כובשי השערים בטורניר עם 14 שערים.
מכבי חיפה הייתה הקבוצה הישראלית היחידה שהשתתפה בעונה זאת. הקבוצה הודחה בשלב הפלייאוף, לאחר שהפסידה 4–1 בדו-קרב של בעיטות עונשין (3-3 בסיכום שני המפגשים).
תאריכים.
כל הגרלות השלבים התקיימו במשרדי אופ"א בעיר ניון, שווייץ, למעט הגרלת שלב הבתים שהתקיימה במונקו.
שלבי המוקדמות.
בשלבי המוקדמות והפלייאוף חולקו הקבוצות למדורגות ולא מדורגות בהתאם לדירוג הקבוצות לשנת 2011 שנקבע על ידי אופ"א. לאחר מכן נקבעה הגרלה בה נקבעו היריבות וכל צמד קבוצות שיחק שני משחקים במתכונת משחק בית ומשחק חוץ. בשלב זה שתי קבוצות מאותה מדינה לא יכולות להפגש.
שלב המוקדמות הראשון.
ההגרלה לשלבי המוקדמות הראשון והשני התקיימה ב-20 ביוני 2011. המחזור הראשון של משחקי הסיבוב הראשון התקיים ב-28 ביוני. המחזור השני התקיים ב-5 וב-6 ביולי.
שלב המוקדמות השני.
המחזור הראשון של משחקי המוקדמות נערך ב-12 וב-13 ביולי. המחזור השני נערך ב-19 וב-20 ביולי 2011.
שלב המוקדמות השלישי.
בשלב המוקדמות השלישי נעשתה הפרדה בין קבוצות אלופות וקבוצות שאינן אלופות. הגרלת המשחקים התקיימה ב-15 ביולי 2011. הסיבוב הראשון של המשחקים נערך ב-26 ו-27 ביולי 2011. והסיבוב השני נערך ב-2 וב-3 באוגוסט 2011.
שלב הפלייאוף.
גם בשלב הפלייאוף חולקו הקבוצות לשתי קטגוריות: פלייאוף לקבוצות אלופות ופלייאוף לקבוצות שאינן אלופות. הגרלת המשחקים התקיימה ב-5 באוגוסט 2011. כל קבוצה קיימה שני משחקים במתכונת של משחק בית ומשחק חוץ. הקבוצות המנצחות עברו להשתתף בשלב הבתים, יחד עם 22 הקבוצות שכבר הבטיחו את מקומן. מחזור המשחקים הראשון התקיים ב-16-17 באוגוסט ומחזור המשחקים השני התקיים שבוע לאחר מכן.
שלב הבתים.
בסיום שלב הפלייאוף נקבעו 32 הקבוצות הממשיכות לשלב הבתים. ב-25 באוגוסט 2011 נערכה הגרלת הבתים במונקו בה חולקו הקבוצות לשמונה בתים, כאשר בכל בית ארבע קבוצות. גם בשלב זה, קבוצות מאותה מדינה לא יכולות להתמודד אחת נגד השנייה. כל קבוצה פגשה את שלוש הקבוצות האחרות בבית במתכונת משחק בית ומשחק חוץ - סה"כ התקיימו שישה מחזורי משחקים. המחזורים התקיימו ב-13-14 בספטמבר, 27-28 בספטמבר, 18-19 באוקטובר, 1-2 בנובמבר, 22-23 בנובמבר ו-6-7 בדצמבר.
2 הקבוצות שסיימו ראשונות בכל בית המשיכו לשלב שמינית הגמר, בעוד הקבוצה שסיימה במקום השלישי הצטרפה לליגה האירופית. 32 הקבוצות השתייכו ל-18 התאחדויות שונות. עבור הקבוצות מנצ'סטר סיטי, נאפולי, טרבזונספור, ויקטוריה פלזן ואוצלול גאלאץ הייתה זאת הופעת בכורה באליפות.
בית א' נחשב ל"בית המוות". שיחקו בו באיירן מינכן, מנצ'סטר סיטי ונאפולי.
טרבזונספור הטורקית הודחה בשלב השלישי של המוקדמות על ידי קבוצת בנפיקה ליסבון, אך השתתפה בסופו של דבר בשלב הבתים בעקבות הרחקתה של קבוצת פנרבחצ'ה בשל חשש להטיית משחקים.
שלבי הנוקאאוט.
שמינית הגמר.
הסיבוב הראשון נערך ב-14, ב-15, ב-21 וב-22 בפברואר, והסיבוב השני נערך ב-6, ב-7, ב-13 וב-14 במרץ 2012.
רבע הגמר.
מחזור המשחקים הראשון ברבע הגמר התקיים ב-27 וב-28 במרץ. מחזור המשחקים השני התקיים ב-3 וב-4 באפריל 2012.
חצי הגמר.
המחזור הראשון של משחקי חצי הגמר התקיים ב-17 וב-18 באפריל. המחזור השני התקיים ב-24 וב-25 באפריל
הגמר.
גמר ליגת האלופות 2012 התקיים בפעם הראשונה באליאנץ ארנה, אצטדיון הבית של באיירן מינכן, ב-19 במאי 2012. באיירן הייתה לקבוצה הראשונה מאז רומא ב-, שמשחקת בגמר באצטדיונה הביתי.
באיירן הובילה במשחק 1–0 משערו של תומאס מילר, כ-7 דקות בלבד לסיום המחצית השנייה, אך שער שוויון דרמטי של דידייה דרוגבה כעבור חמש דקות בלבד קבע את תוצאת סיום הזמן החוקי, 1-1.
בתוך ההארכה, זכתה באיירן בכדור עונשין מ-11 מטר, אך פטר צ'ך עצר את הבעיטה החלשה של אריין רובן, והקבוצות הגיעו לבעיטות הכרעה, בהן ניצחה צ'לסי בתוצאה 4–3, וזכתה בתואר.
היה זה משחק גמר ליגת האלופות השני בהיסטוריה שבו שיחקה צ'לסי, והזכייה הראשונה בתולדותיה בתואר. בכך, הפכה צ'לסי לקבוצה ה-22, האנגליה החמישית והלונדונית הראשונה שזוכה בתואר. עבור באיירן היה זה משחק הגמר התשיעי בתולדותיה, אך היא נותרה עם ארבע זכיות, בדרך להפסדה החמישי במשחקי הגמר.
מלך השערים.
הסטטיסטיקות מתייחסות לשלב הבתים ושלבי ההכרעה בלבד ואינן כוללות את השלבים המוקדמים והפלייאוף.
סופרבול XXXVI
סופרבול XXXVI היה משחק פוטבול שהתקיים ב-3 בפברואר 2002, בין ניו אינגלנד פטריוטס, אלופת חטיבת ה-AFC בליגת ה-NFL לבין סנט לואיס ראמס אלופת חטיבת ה-NFC. המשחק הוכרע בבעיטת שדה מוצלחת של אדם וינאטיירי שהעניקה ניצחון 17–20 לניו אינגלנד פטריוטס וזכייה ראשונה בתולדותיה בסופרבול. המשחק התקיים באצטדיון לואיזיאנה סופרדום בניו אורלינס שבלואיזיאנה ונערך בצל התאוששות ארצות הברית מפיגועי 11 בספטמבר.
רקע.
מיקום המשחק.
המשחק התקיים באצטדיון לואיזיאנה סופרדום בניו אורלינס שבלואיזיאנה שנבחר על ידי הנהלת ה-NFL בישיבתה ב-28 באוקטובר 1998. הייתה זו הפעם השישית שהאצטדיון אירח את משחק הסופרבול והפעם התשיעית שהוא נערך בעיר ניו אורלינס.
המשחק היה מתוכנן להיערך ב-27 בינואר 2002 אולם נדחה בשבוע ל-3 בפברואר והיה זה משחק הסופרבול הראשון שהתקיים בחודש פברואר. דחיית המשחק התרחשה בעקבות דחיית המחזור השני של הליגה שתוכנן ל-16–19 בספטמבר 2001, וזאת בשל פיגועי 11 בספטמבר. האירוע עצמו הוכרז על ידי המחלקה לביטחון המולדת כאירוע לאומי המחייב אבטחה מיוחדת.
עונת 2001 ב-NFL.
סנט לואיס ראמס הגיעו למשחק כשהם פייבורטים ב-14 נקודות על ניו אינגלנד פטריוטס. הראמס זכו באליפות שנתיים קודם לכן, היו קבוצת ההתקפה הטובה בליגה וכונו "The Greatest Show on Turf". הם סיימו את עונת 2001 במאזן הטוב בליגה של 2–14, והובילו את הליגה ביארדים בהתקפה ובנקודות. קורט וורנר הקוורטרבק של הראמס נבחר ל-MVP של ה-NFL בפעם השנייה לאחר שסיים את העונה עם 4,830 יארד במסירה, 36 טאצ'דאונים, 22 חטיפות ומדד יעילות של 101.4. לקבוצה היו שני תופסים שסיימו את העונה עם מעל 1,000 יארד, טורי הולט ואייזק ברוס. מרשל פולק, הרץ האחורי של הראמס, זכה בתואר שחקן ההתקפה של העונה, לאחר שרשם 1,382 יארד בריצה, 765 יארד בתפיסה ו-21 טאצ'דאונים. בפלייאוף גברו הראמס על גרין ביי פאקרס 17-45 ובגמר ה-NFC ניצחו את פילדלפיה איגלס 13-17.